पटना । पूर्व न्यायाधीश मृदुला मिश्रा क कहब अछि जे मिथिलाक लोग मे सहिष्णुता सीताक देन अछि। ओ रविदिन पटनाक विद्यापति भवन मे मैथिली महिला संघ दिस स आयोजित जानकी नवमी पर आयोजित कार्यक्रम कए संबोधित करैत कहलथि जे सीता मिथिलाक हर बेटी लेल आदर्श छथि। सीता जाहि प्रकार स एकटा राजकुमारी भ अपना कए सामान्य परिवेश मे ढाललथि ओ आजुक पीढी लेल सेहो ओतबे अनुकरणीय अछि जेतबा पहिने छल। सीताक जीवन पर प्रकाश दैत मृदुला मिश्र कहलथि जे सीता जाहि परिस्थिति मे अपन पुत्र कए जन्म देलथि आ ओकर लालन पालन केलथि ओ बतबैत अछि जे कठिन स कठिन परिस्थिति मे कोना अपन धैय बचा बच्चा कए योग्य बनउल जा सकैत अछि। ओ कहलथि जे मिथिलाक नारी आइ बहुत आगूजा चुकल अछि, मुदा एक दिन एहनो आउत जखन पुरुष स बहुत आगू मिथिलाक नारी पहुंच जायत।
 धन्यवाद देल गेल। 